കോവിഡ്: 122 രോഗികള് 156 രോഗമുക്തി ദോഹ: ഖത്തറില് 24 മണിക്കൂറിനിടെ 122 പേര്ക്ക് കൂടി പുതുതായി കോവിഡ് സ്ഥിരീകരിച്ചു. ഇവരില് 73 പേര്ക്കും സമ്ബര്ക്കത്തിലൂടെയാണ് രോഗബാധ. 49 പേര് വിദേശങ്ങളില്നിന്നെത്തിയവരാണ്. 156 പേരാണ് ചൊവ്വാഴ്ച രോഗമുക്തി നേടിയത്. നിലവിെല ആകെ രോഗികള് 1866 ആണ്.ഇന്നലെ 24373 പേര് പരിശോധനക്ക് വിധേയരായി. രാജ്യത്ത് ആകെ 25,78,844 പേര്ക്ക് പരിശോധന നടത്തി. നിലവില് 68 പേരാണ് ആശുപത്രികളില് ചികിത്സയിലുള്ളത്. ഇതില് ആറുപേരെ ഇന്നലെ പ്രവേശിപ്പിച്ചതാണ്. തീവ്രപരിചരണവിഭാഗത്തില് 16 പേരുമുണ്ട്. ചൊവ്വാഴ്ച 9,758 ഡോസ് വാക്സിന് കൂടി കുത്തിവെപ്പ് നടത്തി. ഇതുവരെ രാജ്യത്താകമാനം 46.15 ലക്ഷം ഡോസ് വാക്സിന് നല്കി.